Umhverfisstofnun í samstarfi við Atvinnuvega - og nýsköpunarráðuneytið , Hafrannsóknarstofnun , Grýtubakkahrepp , Hörgársveit , Hafnarsamlag Norðurlands og umsjónaraðila svæðisins , vinna nú að endurskoðun stjórnunar - og verndaráætlunar fyrir hverastrýturnar í Eyjafirði . Hverastrýturnar eru fyrstu náttúruminjar á hafsbotni sem eru friðlýstar . Markmið friðlýsingarinnar er að vernda einstök náttúrufyrirbrigði sem felst í myndun hverastrýtanna , efnasamsetningu , útliti og lögun ásamt örveruvistkerfi sem þar þrífst við óvenjulegar aðstæður . Yrstuvíkurstrýtur voru friðlýstar árið 2001 . Strýtrunar eru staðsettar á u.þ.b. 65 m dýpi og nær önnur upp á u.þ.b. 33 m og hin upp á u.þ.b. 15 m dýpi . Sérstaða strýtanna felst einnig í hæð þeirra sem er óvenjulega mikil . Arnarnesstrýtur voru friðlýstar árið 2007 . Strýtrunar eru allt að 10 metra háar og standa á 25 - 45 metra dýpi . Verndargildi strýtanna felst einnig í fjölbreytileika þeirra og sérlega miklu lífríki sem hefur hátt vísinda - , fræðslu - og verndargildi . Hér að neðan eru verk - og tímaáætlun og samráðsáætlun fyrir verkefið . Gert er ráð fyrir að stjórnunar - og vendaráætlun verði tilbúin vorið 2020 . Fólk er hvatt til að kynna sér verkefnið og senda inn athugasemdir og ábendingar .